Brudet eo a drugarez de zegasadennoù graet e-keñver ar sonerezh relijiel hag ar sonerezh leurenn. Eñ eo en deus krouet an opera gall. Krouet en deus 14 trajedienn, 20 motet bras, enno an Te Deum (1677), hag 11 motet bihan, gant ur stumm italianekoch. Betek 1789 hag an dispach gall, eo bet choariet dizehan e oberennoù hag ul levezon bras en deus bet war sonaozerien bro-Chall: François Couperin, Marin Marais, Michel-Richard Delalande, Jean-Philippe Rameau met ivez en Europa a-bez. Lod eus e skolidi a ledo e levezon maez eus Frañs: Georg Muffat, Johann Sigismund Kusser, Johann Caspar Ferdinand Fischer hag an italianed Vincenzo Albrici hag Agostino Steffani.